તા.1 સપ્ટેમ્બર 2018 ના રોજ 18 વર્ષ કે તેથી વધુ ઊંમરના નાગરિકો પોતાનું નામ મતદાર યાદીમાં નોંધાવી શકશે. જિલ્લાની પાંચ વિધાનસભા બેઠકો પર 15 ઓકટોબર સુધી મતદાર યાદી સુધારણા કાર્યક્રમ હાથ ધરવામાં આવેલ છે. મતદાર યાદી સુધારણા કાર્યક્રમ અંતર્ગત મતદાર યાદીમાં નામ નોંધાવવા કોઇ નામ સામે વાંધો લેવા અને નામ તથા અન્‍ય વિગતો સુધારવા માટે નાગરિકો અરજી કરી શકશે. અરજીના નમૂના કલેક્‍ટર કચેરી, મતદાર નોંધણી અધિકારી, પ્રાંત અધિકારીની કચેરી, મામલતદાર કચેરીમાંથી વિનામૂલ્‍યે મળી શકશે એમ જિલ્લા ચૂંટણી અધિકાર રવિકુમાર અરોરાએ જણાવ્યું છે.